Andrew & Nicole se verlowing - Mooi Troues
Andrew & Nicole se verlowing
Die mooi paartjie Andrew en Nicole se liefdes storie is die met geloof as 'n fondament. Albei se liefde vir reis het Andrew die kans gegee om romanties vir Nicole te vra om te trou. Die fotos van die verlowing fotosessie is sag en klassiek en die paartjie kan dit aan hul kleinkinders eendag wys en terug dink aan die oomblikke wat vasgevang is in kiekies.
Ek en my verloofde was in dieselfde skool, Garsfontein Hoërskool, maar 'n jaar uit mekaar uit. Ons het mekaar glad nie geken nie. Ek was een aand saam 'n vriendin na 'n selgroep genooi en Andy was die leier van die selgroep. Toe ek hom sien was my knieë lam. Hy het my op 'n afspraak gevra en dinge het net beter geword van daar af. Ek was maar 16 toe ons ontmoet, regte Hoërskool liefdes.
Ek en Andy was oppad na 'n troue toe in Kokstad. Ons het besluit om die hele naweek sommer af te "road trip" aangesien ons mal is om te reis. Ekt nie verwag hy gaan my vra nie aangesien ons op pad was na 'n troue toe. Ons het in Clarens gestop. Dit was reënerig en baie snoesig in die klein dorpie. Die aand het hy my na 'n warm kroeg gevat en hy kon nie meer wag nie, hy het my sommer daar en dan gevra. Dit was die beste dag van my lewe.